| **Frank Heemann** |
| --- |
| Gimė | 1972 m. rugpjūčio 23 d. (50 metų) Vokietija |
|  |
| Veikla | verslo teisininkas |
| Sritis | advokatūra, mokesčių teisė, bankroto teisė, verslo teisė, Vokietijos teisė |
| Organizacijos | Advokatų profesinė bendrija „bnt Heemann Klauberg Krauklis" |
| Pareigos | advokatas partneris,  Vilniaus biuro vadovas, Įmonių restruktūrizavimo praktikos grupės Baltijos šalyse vadovas |
|  |
| Išsilavinimas | teisės asesorius (*Ass. iur.*), LL.M. (Keiptaunas) |
| Alma mater | 1999 m. Hamburgo universitetas, Teisės fakultetas |

**Frank Heemann** (g. 1972 m. rugpjūčio 23 d. Vokietijoje) – vokiečių teisininkas, ES advokatas, specializuoto verslo teisės kontorų tinklo Vidurio ir Rytų Europos valstybėse „bnt" Vilniaus biuro vadovas.

Biografija
----------

1993-1999 m. Hamburgo universitete baigė teisę, išlaikė pirmąjį ir antrąjį valstybinius teisės egzaminus. 2002-2003 m. – advokato nemokumo teisės specialisto kursą „Nemokumo teisė" vok. *Insolvenzrecht*). 2005-2006 m. – podiplomines (LL.M.) studijas Keiptauno universitete (Pietų Afrikos Respublika).

Nuo 2000 m. gegužės iki 2002 m. birželio atliko teisės referendariatą Saksonijoje. Nuo 1999 m. spalio iki 2001 m. liepos amerikiečių advokatų kontoros „White & Case, Feddersen" mokslinis bendradarbis Drezdene ir Hamburge (Vokietijoje), nuo 2001 m. rugpjūčio iki 2002 m. balandžio teisės referendaras „White & Case, Feddersen" kontoroje. Nuo 2002 m. liepos iki 2005 m. gegužės „White & Case LLP" asocijuotasis teisininkas (angl. *Associate*), advokatas Drezdene (Saksonija). Veiklos sritis – nemokumas ir jo administravimas. Nuo 2006 m. lapkričio „bnt" Vilniaus biuro vadovas, partneris. Nuo 2008 m. gruodžio 18 d. advokatų profesinės bendrijos „bnt Heemann Klauberg Krauklis" ES advokatas. Vadovauja „bnt" įmonių restruktūrizavimo padaliniui Baltijos šalyse.

Specializacija: įmonių teisė, įskaitant verslo įsigijimų ir sutarčių teisę, taip pat bankroto teisė, nekilnojamo turto teisė, bankų ir finansų teisė, energetikos teisė. Prancūzijos ambasados verslo misijos Lietuvoje bei Austrijos prekybos delegacijos pasitikėjimo advokatas. Bendradarbiauja su Vokietijos-Baltijos valstybių ir kitais prekybos rūmais. UAB „European Charcoal" valdybos narys nuo 2010 m.

MBA programos (Rygos aukštoji teisės mokykla) dėstytojas.

Įvairių publikacijų apie Lietuvos verslo teisę (Bankų teisė, Bankroto teisė ir kt.) tarptautiniuose leidiniuose bei komercinės teisės apžvalgose autorius.

Drezdeno advokatų rūmų narys. Lietuvių ir vokiečių teisininkų draugijos valdybos pirmininkas.

Gimtoji – vokiečių kalba. Moka anglų, prancūzų, ispanų ir lietuvių kalbas.

Bibliografija
-------------

* Privatising the Military Use of Force. Grin Verlag, 2009
* Responsibilities of states and international organisations under international law. The Insolvency Law of Central and Eastern Europe / Country Report Lithuania. INSOL Europe, 2007 (Authors: Frank Heemann, Lowitsch et al).
* Twelve Country Screenings of the New Member and Candidate Countries of the European Union: A Comparative Analysis. Handbuch zum deutschen und europäischen Bankrecht / Country Report Lithuania. Springer Verlag, 2008. (Authors: Frank Heemann, Derleder/Knops/Bamberger et al).
* Handbook for bank law in Germany and Europe. Private Equity Investments in Lithuania – is Infrastructure an Emerging Alternative Investment Asset Class? Financial Yearbook Central and Eastern Europe, 2008.
* FYB Financial Yearbook CEE 2008 "Private Equity Investments in Lithuania - is Infrastructure an Emerging Alternative Investment Asset Class?" Erbrecht in Europa / Länderteil Litauen. Zerb Verlag, 2007. Authors: Frank Heemann, Süß (ed) et al.
* Inheritance law in Europe. Doing Business 2010 (Local Partner for Lithuania). International Bank for Reconstruction and Development / The World Bank. (Authors: Frank Heemann, other authors for Lithuania).

Šaltiniai
---------

1. ↑  bnt („Legal 500" inf.)
2. ↑  CV Archyvuota kopija 2010-04-01 iš Wayback Machine projekto.
3. ↑  Heemann Frank[neveikianti nuoroda] (Austrijos arbitražo inf.)
4. ↑  Infolex inf.
5. ↑  Linkedin[neveikianti nuoroda]
6. ↑  RGSL inf.[neveikianti nuoroda]
7. ↑  CV[neveikianti nuoroda] („bnt" inf.)